Burjassot tanca la seua marató de donació de sang amb 173 donants
2025-07-24

Des de la Regidoria de Sanitat de l’Ajuntament de Burjassot, dirigida per Olga Camps, juntament amb el Centre de Transfusió de Sang de la Comunitat Valenciana, volen donar les gràcies la ciutadania de Burjassot per la gran solidaritat que va demostrar el dissabte en la Marató de Donació de sang que va tenir lloc en el propi Consistori.

Enguany s’ha superat amb escreix la xifra de donants de l’edició del passat any: 173 persones van poder donar la seua sang per als bancs dels hospitals valencians, per ajudar als malalts que ho necessiten. Una xifra que supera els donants del 2013 que van ascendir a 141.

En total, enguany es van presentar a donar 195 persones de les quals 173 van poder realitzar la mateixa.

Per ser donant de sang només cal tenir entre 18 i 65 anys, pesar més de 50 quilos, i tenir bona salut. Les dones poden donar fins a tres vegades a l’any i els homes quatre.